NORAKSTS

|  |  |
| --- | --- |
| 21.01.2021. | Nr.1/8 |

###### SADZĪVES ATKRITUMU APSAIMNIEKOŠANAS MAKSAS NOTEIKŠANA JELGAVAS PILSĒTĀ

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds), **PRET – 3** (G.Kurlovičs, L.Zīverts, A.Rublis), **ATTURAS** – nav,

Saskaņā ar likuma “Par pašvaldībām” 21.panta pirmās daļas 14.punkta “e” apakšpunktu, Atkritumu apsaimniekošanas likuma 39.panta pirmās daļu, Dabas resursu nodokļa likuma 4.panta pirmās daļas 3.punktu un 3.pielikumu, pamatojoties uz Jelgavas domes 2006.gada 24.augusta lēmumu Nr.13/19 “Par sadzīves atkritumu normatīvā daudzuma apstiprināšanu”, Jelgavas pilsētas pašvaldības 2015.gada 12.novembra saistošo noteikumu Nr.15-18 “Sadzīves atkritumu apsaimniekošana Jelgavas pilsētas administratīvajā teritorijā” 20. un 21.punktu, 2004.gada 1.novembra līgumu Nr.04-823 “Par atkritumu apsaimniekošanu Jelgavas pilsētā”, kas noslēgts starp SIA “Jelgavas komunālie pakalpojumi” un Jelgavas pilsētas domi, Sabiedrisko pakalpojumu regulēšanas komisijas 2020.gada 17.decembra lēmumu Nr.176 “Par sabiedrības ar ierobežotu atbildību “Jelgavas komunālie pakalpojumi” sadzīves atkritumu apglabāšanas pakalpojuma tarifa piemērošanu” un ņemot vērā, ka dabas resursu nodokļu likme par sadzīves atkritumu apglabāšanu sākot ar 2021.gada 1.janvāri tiek paaugstināta no 50,00 *euro* par tonnu uz 65,00 *euro* par tonnu,

**JELGAVAS PILSĒTAS DOME NOLEMJ:**

1. No 2021.gada 1.janvāra noteikt:
   1. Maksu par sadzīves atkritumu apsaimniekošanu – 20,48 *euro*/m3 bez PVN,  
      24,77 *euro*/m3 ar PVN 21%;
   2. Mēneša maksu par sadzīves atkritumu apsaimniekošanu vienam daudzdzīvokļu dzīvojamās mājas iedzīvotājam (sadzīves atkritumu normatīvais daudzums 1,9 m3 gadā) – 3,24 *euro* bez PVN, 3,92 *euro* ar PVN 21%, izņemot gadījumu, ja daudzdzīvokļu dzīvojamajai mājai izveidota atsevišķa slēgta atkritumu konteineru novietne.
2. No 2020.gada 1.janvāra atzīt par spēku zaudējušu Jelgavas pilsētas domes 2020.gada 24.septembra lēmumu Nr.16/17 “Sadzīves atkritumu apsaimniekošanas maksas noteikšana Jelgavas pilsētā”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 21.janvārī